სომხეთის საპარლამენტო არჩევნები (2018)

სომხეთის საპარლამენტო არჩევნები (2018)
ვადამდელი საპარლამენტო არჩევნები სომხეთში 2018 წლის 9 დეკემბერს ჩატარდება. სომხეთში პრემიერ-მინისტრ ნიკოლ ფაშინიანის გადადგომის შემდეგ 2018 წლის 16 ოქტომბერს ორ კვირიან ვადაში ეროვნულ ასამბლეას არ აურჩევია ქვეყნის პრემიერ-მინისტრი.
აღსანიშნავია, რომ მომავალი არჩევნები იქნება პირველი საერთო არჩევნები სომხეთში მომხდარი 2018 წლის რევოლუციის შემდეგ, რის შედეგადაც ხელისუფლება გადადგა.
საარჩევნო სისტემა
ეროვნული ასამბლეის 101 წევრი ირჩევა პარტიული სიით პროპორციული წარმომადგენლობის მიხედვით. ადგილები გამოყოფილია დჰონდის მეთოდის გამოყენებით. პარტიებისთვის გამოყოფილია საარჩევნო ბარიერის 5% და 7% მრავალპარტიული ალიანსებისთვის. აღსანიშნავია, რომ სულ ცოტა 3 პოლიტიკური ძალა შედის პარლამენტში არჩევნების შედეგების მიხედვით.
საარჩევნო ბიულეტენები იყოფა ორ სექციად - ერთში მოთსებულია კანდიდატთა დახურული სია ეროვნულ დონეზე და მეორეში კანდიდატთა ღია სია. ამომრჩეველი ხმას აძლევს პარტიას ეროვნულ დონეზე, ასევე შეუძლია უპირატესობა მიანიჭოს რომელიმე კანდიდატს ერთი და იმავე პარტიის რაიონულ სიაში. ადგილები გამოყოფილია პარტიების მიერ მათი ნაციონალური წილის გამოყენებით. ნახევარი ხვდება ეროვნული სიიდან და ნახევარი იმის მიხედვით თუ რამდენ ხმას მიიღებს რაიონულ სიაში. ოთხი ადგილია გამოყოფილი ეროვნული უმცირესობებისთვის (ძირითადი წარმომადგენლები რომლისაც არაინ ასურელები, ქურთები, რუსები და იეზიდები). გენდერის კვოტი მოითხოვს მინიმუმ 25% სიაში იყოს მამრობითი ან მდედრობითი სქესის წარმომადგენლები. ქვეყნის სიები არ შეიძლება მოიცავდეს იმავე სქესის ზედიზედ სამ წევრს.
თუ პარტიას ხმათა უმრავლესობა მიიღებს, მაგრამ ხმების 54% -ზე ნაკლებია, მათ დამატებით გამოუყოფენ ადგილებს, რათა მიიღონ სრული 54%. თუ პარტია იკავებს ადგილების ორ მესამედს, დაკარგულ პარტიებს გადაეცემათ დამატებითი ადგილების რაოდენობა. თუ მთავრობა არ არის ჩამოყალიბებული წინასწარი შედეგების ექვსი დღის ვადაში, ორ-ორ მხარეს შორის შემდეგი ტური უნდა ჩატარდეს 28 დღის ვადაში.
შეთავაზებული ცვლილებები საარჩევნო სისტემაში
გადადგომამდე მთავრობამ წარადგინა კანონპროექტი საარჩევნო კანონმდებლობაში ცვლილებების შეტანის წინადადებით. ის განაპირობებს პარტიებისა და საარჩევნო ალიანსების შემცირებას 4% და 6%-ით. ასევე გულისხმობს 13 რეგიონალური ოლქებიდან კანდიდატების ღია სიების გაუქმებას, დახურული სიებისა და სატელევიზიო დებატების დანერგვას. კანონპროექტში გათვალისწინებული იყო თითოეული სქესის წარმომადგენლობაც 25%-დან 30%-მდე საპარტიო სიით. აღსანიშნავია, რომ რესპუბლიკური პარტიის წევრებმა ხმის მიცემას ბოიკოტი გამოუცხადეს. შედეგად 2018 წლის 22 ოქტომბერს კანონპროექტი არ იქნა მიღებული.
რამდენიმე დღის შემდეგ კანონპროექტი პარლამენტში მეორედ იქნა შეტანილი, თუმცა ისევ ხმების ნაკლებობის გამო იგი არ დამტკიცდა.
კრიტიკა
პოლიტიკოსებისა და ანალიტიკოსების გარკვეულმა ნაწილმა გააკრიტიკა არჩევნების თარიღი, იმის გამო, რომ ცვლილებების შეტანა საარჩევნო კოდექსი პარლამენტმა არ მიიღო. ეროვნული თვითმმართველობის გაერთიანებისა და ეროვნული დემოკრატიის ლიდერები თვლიან, რომ არჩევნები „არადემოკრატიული“ იქნება და არ მიაჩნიათ, რომ ნაჩქარევი არჩევნები ხელს შეუწყობს სტაბილური პოლიტიკური სფეროს შექმნას.
ზოგიერთი კრიტიკოსი მიიჩნევს, რომ მოქმედი კანონმდებლობა წინა საპარლამენტო არჩევნებში სომხეთის რესპუბლიკური პარტიისთვის უფრო ხელსაყრელი იყო. ქვეყნის ყოფილმა მმართველმა პარტიამ არჩევნებამდე უმრავლესობა ეროვნული კრებაში დანიშნა და თავდაპირველად მოუწოდა არჩევნების ჩატარებას 2019 წლის ზაფხულში, რათა მხარეებმა დროულად შეძლონ არჩევნებისთვის მომზადება და სომხეთის საარჩევნო კოდექსში ცვლილებების შეტანა.
მონიტორინგი
ეუთო და ODIHR ფართომასშტაბიან სადამკვირვებლო მისიას განახორციელებს. არჩევნებში ასევე 200 მოკლევადიანი დამკვირვებელი იქნება. მონიტორინგის პროცესში მონაწილეობას მიიღებენ რუსეთის პარლამენტის ოთხივე ფრაქციის დამკვირვებლები.
სომხეთში ევროკავშირის მუდმივი დელეგაციის ხელმძღვანელმა, პიოტრ სვიტალსკიმ განაცხადა, რომ სომხეთმა შეძლო და სიტყვის თავისუფლების უმაღლეს სტანდარტებს მიაღწია ხავერდოვანი რევოლუციის შემდეგ.
პარტიები და ალიანსები
9 პარტია და 2 ალიანსი მიიღებს მონაწილეობას არჩევნებში
სომხეთის რესპუბლიკური პარტია
მოქალაქეების გადაწყვეტილება
სომხეთის რევოლუციური ფედერაცია
ალიანსი „ჩემი ნაბიჯი“
გაბრწყინებული სომხეთი
ქრისტიან-დემოკრატიული პარტია
პარტია „ეროვნული პროგრესი“
ჩვენი ალიანსი (თავისუფალი დემოკრატები და ჰანრაპეტუტიუნის პარტია)
„ორინოტ იერკერი“
„სასნა ცერი“
აყვავებული სომხეთი
სქოლიო
არჩევნები
საპარლამენტო არჩევნები სომხეთში 2018